КIуэкIуэ Юрий хэтащ икIи къыщыпсэлъащ Къэрэшей-Шэрджэсыр къызэрызэрагъэпэщрэ илъэс 25-рэ зэрырикъум теухуа дауэдапщэхэм
Къэрэшей-Шэрджэсыр къызэрызэрагъэпэщрэ илъэс 25-рэ зэрырикъум теу-хуа дауэдапщэхэм КIуэкIуэ Юрий хэтащ икIи къыщыпсэлъащ.
«Къэбэрдей-Балъкъэрымрэ Къэрэшей-Шэрджэсымрэ я лъэпкъхэр, зэкъуэш лъэпкъхэм зэрахуэфащэу, мамырыгъэрэ зэныбжьэгъугъэрэ я зэхуаку дэлъу зэдопсэу. Дэ дызэпызыщIэр хабзэр, бзэр, щэнхабзэр зыуэ зэрыщытым и закъуэкъым, атIэ блэкIа тхыдэми дызэрепх. Дэ ди мурадщ дяпэкIи а зэхущытыкIэхэм зедгъэужьыну икIи дгъэбыдэну, экономикэм, социальнэ, псэкупсэ IэнатIэхэм дызэрыщызэдэлэжьэнум псэщIэ хэтлъхьэну», — къыхигъэщащ КIуэкIуэм.
КъБР-м и Iэтащхьэр щIыналъэм щыпсэухэмрэ абыхэм я унафэщIхэмрэ мамырыгъэ, гуапагъэ, насып, зэIузэпэщыныгъэ яIэну ехъуэхъуащ.
Тенджыз Линэ.
